COM7 โชว์กำไร Q3/59 อย่างหรู! โต 2 เท่าตัวหลังยอดขายสมาร์ทโฟนพุ่งปรี๊ด
COM7 โชว์กำไร Q3/59 อย่างหรู! โต 2 เท่าตัว มาที่ 90.75 ลบ. จากปีก่อนกำไร 30.30 ลบ. หลังยอดขายสมาร์ทโฟนพุ่งปรี๊ด ขณะเดียวกันช่วง 9 เดือนแรกมีกำไร 260.30 ลบ.โต 60% จากปีก่อนกำไร 163.09 ลบ.
7 พ.ย. 2559

บริษัท คอมเซเว่น จำกัด (มหาชน) หรือ COM7 รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 90.75  ล้านบาท หรือมีกำไรสุทธิ 0.08 บาทต่อหุ้น เพิ่มขึ้น 200% จากช่วงเดียวกันของปีก่อนที่มีกำไรสุทธิ 30.30 ล้านบาท หรือมีกำไรสุทธิ 0.03 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากรายได้จากการขายและการให้บริการเพิ่มขึ้นเป็นจำนวน 616.1 ล้านบาทเนื่องการจากเติบโตยอดขายของกลุ่มสมาร์ทโฟน อาทิเช่น IPHONE SE IPHONE 6S และSAMSUNG J7
ขณะเดียวกันผลการดำเนินงานช่วง 9 เดือนแรกมีกำไรสุทธิ 260.30 ล้านบาท หรือ 0.22  บาทต่อหุ้น เพิ่มขึ้น 60% จากช่วงเดียวกันของปีก่อนที่มีกำไรสุทธิ 163.09 ล้านบาท หรือ 0.17 บาทต่อหุ้น